
Direcția tehnică
Compartimentul Investiţii

Nr. 3773  din 03.04.2024
 RAPORT DE SPECIALITATE
privind aprobarea indicatorilor tehnico economici - faza D.A.L.I. și participarea la „Programul vizând sisteme de alimentare cu apă, canalizare și epurare a apelor uzate” pentru proiectul:

„EXTINDEREA REȚELELOR DE ALIMENTARE CU APĂ ȘI DE CANALIZARE MENAJERĂ ÎN MUNICIPIUL MARGHITA” finanţat de către Administraţia Fondului pentru Mediu - A.F.M.  şi din Bugetul local
1. Având în vederea:

· intenţia Municipiului Marghita de a aproba indicatorii tehnico-economici – faza DALI pentru proiectul ’’EXTINDEREA REŢELELOR DE ALIMENTARE CU APĂ ŞI DE CANALIZARE MENAJERĂ ÎN MUNICIPIUL MARGHITA’’, precum şi obţinerea unei finanţări nerambursabile pentru obiectivul sus-menţionat prin Programul vizând sisteme de alimentare cu apă, canalizare şi epurare a apelor uzate având sursa de finanțare prin Administraţia Fondului pentru Mediu - A.F.M. şi din buget local;
· Ordinul ministrului mediului, apelor și pădurilor nr. 475/2024 pentru aprobarea Ghidului de finanțare a Programului vizând sisteme de alimentare cu apă, canalizare și epurare a apelor uzate;

· prevederile Legii nr. 273/2006 privind finanțele publice locale, cu modificările și completările ulterioare;

· În temeiul art. 129 alin. (2) lit. b) si alin. (4) lit.a) si lit. b), art. 139 alin. (1) coroborat cu art. 5, lit.ee) din OUG nr. 57/2019 privind Codul administrativ;
· Hotărârea Guvernului nr. 188/2002 pentru aprobarea unor norme privind condiţiile de descărcare în mediul acvatic a apelor uzate, cu modificările şi completările ulterioare;
· Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare.
2. Scopul implementării obiectivului de investiţie:

Prin prezentul apel de proiecte se propune protejarea populaţiei de efectele negative ale apelor uzate asupra sănătăţii omului şi mediului prin asigurarea de reţele de canalizare şi staţii de epurare şi asigurarea alimentării cu apă potabilă, reducerea şi limitarea impactului negativ asupra mediului, cauzat de evacuările de ape uzate, efectuarea investiţiilor necesare înființării de sisteme de alimentare cu apă și/sau canalizare, extindere a sistemelor de alimentare cu apă și/sau canalizare existente, modernizare a sistemelor de alimentare cu apă și/sau canalizare existente, care vor contribui la îmbunătăţirea protecţiei mediului.
3. Identificarea imobilelor / parcelelor de teren / străzilor pentru care se propun extinderi şi/sau reabilitări sunt următoarele:
Str. Josef Seibel CF 106340; Str. Dr. Pop Mircea CF 103294, CF 104274, CF 104266; Str. Vasile Goldis CF 103287, CF 104578, CF 103292; Str. Iriny János CF 103289; Str. Aurel Lazar CF103285; Str. Harag György CF 103288; Str. Iosif Vulcan CF 103192; Str. 1 Decembrie CF 105179; Str. George Enescu CF 103286; Str. Kálmán Csiha CF 103293, NR.CAD. 423 (CF 100691), NR.TOPO 2026/18 (CF 104563); Str. Kölcsey Ferencz CF 105095, NR.CAD 1078 (CF 104283); Str. Kálmán Csiha CF 103293; Str. Bethlen Gabor poz. 240, HCLnr.106/2021 Anexa.11; Str. Kazinczy Ferenc CF 101567; Str. Avram Iancu CF 104096; str. Unirii CF 106080; Str. Puskás Ferencz CF 104098; Str. Remenyk Sandor CF 103290, CF 105664; Str. Progresului CF 106083; Str. Ion I.C.Brătianu CF 103056, CF 103461, CF 103205,  CF 103210; Str. Margaretelor CF 105747; Str. Banfy Miclos CF 103050; Str. Dsida Jeno CF 103048; Str. Kos Karoly CF 103058; Str. Dr. luliu Chis CF 103060, CF 103082, CF 103049; Str. Horvath Imre CF 103059, CF 105308, CF 105452; Str. I. L. Caragiale CF 104992, poz. 209, HCL nr.106/2021 Anexa.11; Str. Paraul Eger CF 104344; Str. Arany Janos poz. 192, HCLnr.106/2021 Anexa.11; Str. Litoralului poz. 214, HCL nr.106/2021 Anexa.11; Str. Crinului CF 105462; str. Garoafei CF 105465; Str. Bujorului CF 105946;  Str. Jokai Mor CF 103600; Str. Fantana Mica CF 104278; Str. Eroilor CF 106081; Str. Petofi Sandor CF 106079; Str. Closca CF 104991; Str. Salcamilor CF 106216; Str. Liliacului poz. 213, HCL nr.106/2021 Anexa.11; Str. Bihorului CF 106339; Str. Viseului CF 106336; Str. Borsecului CF 106338; Str. Pandurilor CF 106337, poz. 224, HCL nr.106/2021 Anexa.11; CF 104280, CF 101252, CF 102074; Str. Crisului poz. 196, HCL nr.106/2021 Anexa.11; Str. Marton Aron CF 101567; Str. I. L. Caragiale CF 103353 (pod), CF 106274, CF 105177; Str. Arany Janos CF 106082; Str. Tudor Vladimirescu CF 104772;
4. Datele tehnice principale de realizat, conform D.A.L.I.:

Rețea de alimentare cu apă potabilă:

- lungimea totală de extindere : 9.032,00 m

- branșamente apă potabilă : 565 buc

- hidranți de incendiu exterioare : 55 buc

- subtraversare râu : 2 buc

- supratraversare râu : 1 buc

- refaceri carosabile inclusiv podețe și trotuare : 21.078,00 mp
Rețea de canalizare menajeră:

- lungimea totală de extindere : 16.303,00 m

- din care lungimea totală canalizare sub presiune : 1.228,00 m
- total stații de pompare : 10 buc

- racord canalizare menajeră : 919 buc

- subtraversare râu : 2 buc

- refaceri carosabile inclusiv podețe și trotuare : 26.623,00 mp

5. Indicatorii tehnico-economici se împart după cum urmează:
Valoarea totală conform Scenariului 1:

         27.690.874,53 lei fără TVA  respectiv  32.903.445,50 lei cu TVA 

Din care:   Construcții și montaj:  22.935.500,00  lei  fără TVA
Valoarea maximă eligibilă (valoarea finanțată nerambursabilă):

         25.210.050,00 lei fără TVA  respectiv  29.999.959,50 lei cu TVA

Valoarea maximă neeligibilă reprezentând contribuția proprie suportată din bugetul local :

         2.480.824,53 lei fără TVA  respectiv  2.903.486,00 lei cu TVA

Valoarea neeligibilă reprezentând contribuția proprie suportată din bugetul local în cazul nefolosirii a cheltuielilor aferente marjei de buget1 și a rezervei de implementare pentru ajustarea de preț2 :

         1.580.824,53 lei fără TVA  respectiv  1.832.486,00 lei cu TVA
Sumele de mai sus scad direct proporţional cu preţurile ofertate din faza de achiziţie publică a lucrărilor şi respectiv a serviciilor necesare implementării proiectului, după caz.

______________________________________________________________________
Notă:   1 - cheltuielile aferente marjei de buget se folosesc doar  în cazul în care există costuri suplimentare datorită modificărilor tehnice între faza D.A.L.I. și  Proiectul tehnic de execuție P.T.E.

    2 – suma aferentă rezervei de implementare pentru ajustarea de preț se folosește doar în cazul în care se prevede, în contractul de execuție, vreo formulă de ajustare a prețului.
6. Durata estimată de implementare a obiectivului:

Durata de implementare a obiectivului de investiţie, conform Ghidului de finanţare, este de 3 ani şi se calculează de la înregistrarea la A.F.M. a raportului de finalizare, întocmit de beneficiarul finanțării.
7.  Luând în considerare:
- Referatul de aprobare al Primarului Municipiului Marghita înregistrat cu nr. 3772 din 03.04.2024
- Ghidul de finanțare de finanțare a Programului vizând sisteme de alimentare cu apă, canalizare și epurare a apelor uzate
- prezentul Raport de specialitate

8. Solicit a se aproba:
- depunerea proiectului denumit „EXTINDEREA REȚELELOR DE ALIMENTARE CU APĂ ȘI DE CANALIZARE MENAJERĂ ÎN MUNICIPIUL MARGHITA”, participarea în cadrul „Programului vizând sisteme de alimentare cu apă, canalizare și epurare a apelor uzate”, contractarea finanțării în cazul în care proiectul este selectat spre finanțare și desemnarea reprezentantului legal al municipiului Marghita, dnul. primar Marcel – Emil Sas - Adăscăliții în relația cu autoritatea contractantă;
- asigurarea și susținerea din surse proprii a cheltuielilor care nu sunt acoperite prin finanțarea acordată de AFM și a cheltuielilor neeligibile;
- susținerea cheltuielilor neeligibile ale obiectivului din bugetul local al municipiului Marghita, conform anexei care face parte integrantă din prezenta hotărâre;
- se angajează la întocmirea documentației de achiziție publică, organizarea și derularea procedurii de achiziție publică și realizarea lucrărilor în conformitate cu prevederile legale în vigoare privind achizițiile publice;
- descrierea sumară şi a devizului general a investiției propuse a fi realizată prin proiectul cu denumirea „EXTINDEREA REȚELELOR DE ALIMENTARE CU APĂ ȘI DE CANALIZARE MENAJERĂ ÎN MUNICIPIUL MARGHITA”, conform anexei nr. 1 care face parte integrantă din prezenta hotărâre.

- documentația tehnico – economică și indicatorii tehnico – economici - faza DALI  aferent proiectului intitulat „EXTINDEREA REȚELELOR DE ALIMENTARE CU APĂ ȘI DE CANALIZARE MENAJERĂ ÎN MUNICIPIUL MARGHITA”, conform anexei nr. 2 care face parte integrantă din prezenta hotărâre.
9. Prezentul raport are următoarele anexe care fac parte integrantă din acesta:
- Anexa nr. 1 : descrierea sumară a investiției şi a devizului general, propuse a fi realizate prin proiect;

- Anexa nr. 2 : documentația tehnico – economică și indicatorii tehnico – economici - faza D.A.L.I. aferentă proiectului, în conformitate cu H.G. 907 / 2016 modificată şi completată cu H.G. 1116 / 2023.
Consilier principal
Compartiment Investiții
ing. Borzási Tamás Szabolcs
ANEXA NR. 1  LA  H.CL.  _______ / _____________________
privind aprobarea indicatorilor tehnico economici – faza DALI și participarea la „Programul vizând sisteme de alimentare cu apă, canalizare și epurare a apelor uzate” pentru proiectul:

„EXTINDEREA REȚELELOR DE ALIMENTARE CU APĂ ȘI DE CANALIZARE MENAJERĂ ÎN MUNICIPIUL MARGHITA”
DESCRIEREA SUMARĂ A INVESTIȚIEI:

Obiectivul principal al proiectului îl constituie protejarea și îmbunătățirea calității mediului înconjurător și creșterea numărului de persoane racordate/branșate la o rețea de canalizare/alimentare cu apă.
Necesitatea investiției de extindere a rețelei de alimentare cu apă se evidențiază prin următoarele: 
· Eliminarea riscului de îmbolnăvire a consumatorilor de apă 

· Eliminarea poluării apelor subterane și a celor de suprafață
Realizarea extinderii sistemului de alimentare cu apă va contribui la atingerea următoarelor obiective: 

· Îmbunătățirea situației actuale a infrastructurii din cadrul spațiului urban (cu referire în principal la alimentarea cu apă potabilă), îmbunătățirea condițiilor de viață a locuitorilor și creșterea confortului edilitar

· Ameliorarea, în conformitate cu normele europene, a condițiilor igienico-sanitare ale locuitorilor, cu influență favorabilă asupra stării psihice și morale ale populației tinere cu alte viziuni asupra viitorului țării

Necesitatea investiției de extindere a rețelei de canalizare menajeră se evidențiază prin următoarele: 

· Reducerea efectelor negative asupra calității aerului în zonele unde apele uzate menajere sunt evacuate necontrolat (la nivelul solului, materialul organic intră în fermentație anaerobă și aerobă producând mirosuri persistente)

· Eliminarea contaminării solului și a vegetației din zonă 

Realizarea extinderii sistemului de canalizare va contribui la atingerea următoarelor obiective: 

· Ameliorarea calității mediului prin eliminarea poluanților care agresează solul, aerul și apa

· Îmbunătățirea situației actuale a infrastructurii din cadrul spațiului urban (cu referire în principal la canalizarea și epurarea apelor uzate menajere), îmbunătățirea condițiilor de viață a locuitorilor și creșterea confortului edilitar

· Ameliorarea, în conformitate cu normele europene, a condițiilor igienico-sanitare ale locuitorilor, cu influență favorabilă asupra stării psihice și morale ale populației tinere cu alte viziuni asupra viitorului țării

· Dezvoltarea locală și în special a potențialului turistic local prin creșterea confortului turiștilor

Acest obiectiv de investiție va contribui la îndeplinirea obligațiilor pe care România și le-a asumat în domeniul apelor uzate, respectiv respectarea prevederilor Directivei 91/271/CEE privind epurarea apelor uzate urbane, transpuse în legislația națională prin Hotărârea Guvernului nr. 188/2002 pentru aprobarea unor norme privind condițiile de descărcare în mediul acvatic a apelor uzate, cu modificările și completările ulterioare și reducerea și limitarea impactului negativ asupra mediului cauzat de evacuările de ape uzate.

Efectuarea investițiilor necesare extinderii de sisteme de alimentare cu apă și/sau canalizare vor contribui la îmbunătățirea protecției mediului, protejarea populației de efectele negative ale apelor uzate asupra sănătății omului și mediului prin asigurarea de rețele de canalizare și stații de epurare și asigurarea alimentării cu apă potabilă și asigurarea sursei corespunzătoare de apă pentru alimentarea cu apă potabilă.

Valoarea totală conform devizului general al proiectului „EXTINDEREA REȚELELOR DE ALIMENTARE CU APĂ ȘI DE CANALIZARE MENAJERĂ ÎN MUNICIPIUL MARGHITA” este de  27.690.874,53 lei la care se adaugă TVA în valoare de 5.212.570,97lei, rezultând un total de 32.903.445,50 lei inclusiv TVA.


